**ԵԶՐԱԿԱՑՈՒԹՅՈՒՆ**

**«ՀԱՐԿԱՅԻՆ ՎԱՐՉԱՐԱՐՈՒԹՅԱՆ ԻՐԱԿԱՆԱՑՄԱՆ ՆՊԱՏԱԿՈՎ ԱՊՀ ՄԱՍՆԱԿԻՑ ՊԵՏՈՒԹՅՈՒՆՆԵՐԻ ՄԻՋԵՎ ԷԼԵԿՏՐՈՆԱՅԻՆ ԵՂԱՆԱԿՈՎ ՏԵՂԵԿԱՏՎՈՒԹՅԱՆ ՓՈԽԱՆԱԿՄԱՆ ՄԱՍԻՆ» ԱՐՁԱՆԱԳՐՈՒԹՅԱՆ ՍՏՈՐԱԳՐՄԱՆ ԱՐՏԱՔԻՆ ՔԱՂԱՔԱԿԱՆ ՆՊԱՏԱԿԱՀԱՐՄԱՐՈՒԹՅԱՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՐԱԾ ԱՐՏԱՔԻՆ ՔԱՂԱՔԱԿԱՆՈՒԹՅԱՆԸ ԵՎ ՍՏԱՆՁՆԱԾ ՄԻՋԱԶԳԱՅԻՆ ՊԱՐՏԱՎՈՐՈՒԹՅՈՒՆՆԵՐԻՆ ԴՐԱ ՀԱՄԱՊԱՏԱՍԽԱՆՈՒԹՅԱՆ մասին**

«Հարկային վարչարարության իրականացման նպատակով ԱՊՀ մասնակից պետությունների միջև էլեկտրոնային եղանակով տեղեկատվության փոխանակման մասին» արձանագրության /Արձանագրություն/ մշակումը և համաձայնեցումը պայմանավորված է ԱՊՀ մասնակից պետությունների միջև առևտրատնտեսական փոխգործակցության զարգացման համար նպաստավոր պայմանների ստեղծման կարևորությամբ:

Արձանագրության նպատակներից է ապահովել հարկային վարչարարության ոլորտում տնտեսական բարեփոխումների իրականացումը, ինչը հնարավորություն կընձեռի խուսափել երկակի հարկային պարտավորություններից, ինչպես նաև կասեցնել եկամտահարկերից և հարկային այլ պարտավորություններից խուսափելու փորձերը:

Արձանագրության դրույթների կիրառումը կնպաստի նաև տվյալ ոլորտում տնտեսական փոխգործակցության թափանցելիության մակարդակի բարձրացմանը:

Ս.թ. հուլիսի 25-ին Արձանագրության նախագիծը հավանություն է ստացել ԱՊՀ Տնտեսական խորհրդի տնտեսական հարցերով հանձնաժողովի կողմից, այնուհետև, ներպետական համաձայնեցում է անցել ԱՊՀ մասնակից պետություններում։

Նախատեսվում է, որ ս.թ. սեպտեմբերի 14-ին Մոսկվայում կայանալիք նիստին ԱՊՀ Տնտեսական խորհրդի կողմից Արձանագրության նախագիծը հավանության կարժանանա և կներկայացվի ԱՊՀ ՊԿՂ դիտարկմանը։

Արձանագրության ստորագրումը համապատասխանում է ՀՀ վարած արտաքին քաղաքականությանը, ինչպես նաև համահունչ է հիշյալ ոլորտում ՀՀ կողմից իրականացվող քայլերին։

Արձանագրության նախագծի դրույթները համապատասխանում են Հայաստանի Հանրապետության ստանձնած միջազգային պարտավորություններին։

Ելնելով վերոնշյալից և «Միջազգային պայմանագրերի մասին» ՀՀ օրենքի 7-րդ հոդվածի հիմքով՝ ՀՀ արտաքին գործերի նախարարությունը նպատակահարմար է գտնում Արձանագրությանստորագրումը։

**ԱՐՏԱՔԻՆ ԳՈՐԾԵՐԻ ՆԱԽԱՐԱՐԻ ՏԵՂԱԿԱԼ**



**ՌՈՒԲԵՆ ՌՈՒԲԻՆՅԱՆ**